FM Towns Marty

merupakan sebuah konsol permainan video yang dikeluarkan oleh syarikat Fujitsu pada tahun 1993 dan hanya dipasarkan di Jepun sahaja. Konsol ini merupakan konsol pertama di dunia yang berteraskan kepada teknologi 32-bit dan menggunakan media CD-ROM sebagai medium untuk permainan video yang dikeluarkan. Pengguna yang membeli set konsol ini akan menerima konsol itu sendiri serta sebiji alat pengawal standard, dan menawarkan aksesori tambahan seperti tetikus dan papan kekunci.

Pembangunan konsol ini adalah berdasarkan kepada pasaran komputer peribadi yang semakin mendapat perhatian di kalangan pengguna-pengguna di Jepun dan spesifikasi konsol ini adalah berteraskan kepada produk komputer peribadi Fujitsu, FM Town.

 Spesifikasi 

Spesifikasi konsol ini adalah berteraskan kepada produk FM Town, iaitu produk komputer peribadi yang dikeluarkan oleh Fujitsu dan merupakan platform yang sangat sesuai untuk membangunkan beberapa permainan video kompleks. Namun begitu, oleh kerana kekurangan butang pada alat pengawal konsol ini menyebabkan pembangun permainan video tidak dapat membangunkan permainan video yang banyak untuk konsol ini.

 Sistem terasCip mikropemproses AMD 386SX (32-bit) berkelajuan 16 MHzRAM 2 MBRAM video 640 KB Grafik dan suaraPalet warna 4096, atau 32,768, atau 16,777,216 warnaResolusi skrin 256 x 512, 512 x 256, 512 x 512, 640 x 819, 1024 x 512Saluran audio 6 saluran

 Rujukan 

Kategori:Konsol permainan video